JohanHeinsen/ENO huggingface dataset:
Lolland-Falsters Stifts-Tidende, 1839-02-17
Udenlandske Nyheder. England. Under 5te dennes aabnede Dronningen Parlamentet med en Tale, der, som alle lignende, Taler i Virkeligheden meere udmærkede sig ved det meget den ikke omtalte, end ved det, den indeholdt. Saaledes meldte Talen om de vigtige hollandsk-belgiske Anliggender kun, at Holland alt havde underskrevet den afsluttede Protocol, og at man haabede at Belgien snart vilde gjøre det samme, samt at de 5 Magters Samdrægtighed gav tilstrækkelig Garantie for Freden. Med Hensyn til Spanien beklagede Talen at Borgerkrigen endnu vedvarede der. Af de indenlandske Anliggender omtaltes vel de i det forløbne Aar afsluttede Handelstractater, men det vigtige Spørgsmaal og Kornlovene omtaltes aldeles ikke. J Overhuset blev Svarsadressen vedtagen uden Debatte, i Underhuset androg derimod den Radicale, Duncombe, paa et Amendement angaaende Udvidelse af Reformbillen, hvilket dog blev forkastet med stor Majoritet, fordi det er stridende mod vedtagen Skik at gjøre Amendements til Adressen. Under den Debatte, som opstod i Anledning at dette Amendement, blev Lord Russel tillige angreben formedelst sit Forhold til Belgien, hvilket han dog forsvarede, ligesom han og udtalte sig for at Kornlovene bleve underkastede en Revision, hvorimod Robert Peel erklærede sig med Bestemthed for de bestaaende Love. – Fra Jndien og Persien, hvorfra man nu venter vigtige Efterretninger, er endnu intet kommen af Betydenhed.
Lolland-Falsters Stifts-Tidende, 1839-02-17
Frankrig. Bladene her ere endnu fremdeles beskjæftigede med at udtale deres forskjellige Anskuelser og Deputeretkammerets Opløsning, og det synes i det Hele taget som denne Begivenhed har gjort et langt større Jndtryk i Frankrig, end man havde ventet, saa at endog Ophavsmændene begynde at føle Uroe over deres raske Fremfærd. Da Valgene nu beskjæftige Alles Opmærksomhed, og Coalitionen anvender alt muligt, for at sikkre sig Majoriteten, er det naturligt, at der overalt vil opstaae hæftige Partiekampe, og da de ministerielle Blade have opfordret til for Folket at beducere de Klager, man har mod Ministrene, kan man med det første vente at see en saadan offentlig Klage, der vel neppe vil tjene til at gavne Ministrene. Jmidlertid søge disse gjennem Præfecterne og Embedsmændene at virke paa Valgene, men ogsaa her træder Coalitionen dem fjendtlig imøde, i det den gjør Embedsmændene opmærksomme paa, at naar de gjøre Partie med Ministrenes Modstandere, ville disse naturligviis, naar de komme til Magten, ikke afskedige dem, hvilket derimod er en rimelig Følge, dersom de have virket mod de nye Magthavere. Uagtet man vel, efter alle Kiendetegn, kan formode, at en vigtig og interressant Kamp forestaaer, saavel for som efter Deputeretkammerets Sammenkomst, kan man dog ikke nægte, at Forberedelserne ere temmelig trættende for dem, der ikke tage personlig Deel i dem. - Fra Mexico har man over New Orleans og England faaet Efterretning om at det atter er kommen til Fjendtligheder mellem Franskmændene og Mexicanerne, der dog atter have tabt. Kampen stod denne Gang ved Vera-Cruz, hvor Franskmændene først maatte vige, men ved Hjælp fra Flaaden lykkedes det dem at tvinge Mexicanerne til, efterat deres ene General Arisda var fanget og den anden Santa Anna stærkt saaret, aldeles at forlade Byen. Omstændeligere Beretninger om denne Kamp har man endnu ikke faaet, og de franske Blade omtale den næsten slet ikke, hvorimod de nordamericanske Blade anstille vidtløftige Betragtninger over Følgerne af Franskmændenes Tog mod Mexico, hvilket Land de troe at England og Frankrig agte at deele mellem sig, og spaae derfor af denne Aarsag en almindelig Krig.
Lolland-Falsters Stifts-Tidende, 1839-02-17
Belgien. Begivenhederne her lade endnu stedse Publicum i Uvished og hvad der er Regjeringens egentlige Øiemed. Saaledes vedbliver vel endnu Rustningerne, men Kongen har derimod prorogeret Deputeretkammeret og modtaget 2 af Ministrenes Demission, uagtet saavel disse som Majoriteten i Kammeret var afgjort stemt for Modstand. De belgiske Blade have vel forskjellige Anskuelser og Kongens Hensigter, men noget bestemt veed man dog endnu ingenlunde; thi medens nogle antage, at Kammeret er prorogeret for ikke at være til Hinder for videre diplomatiske Underhandlinger, antage andre derimod, at det er skeet for at Kongen kan paa eget Ansvar fortsætte en tilsyneladende Modstand, og derpaa meddele Kammeret, at han har maattet give efter for Overmagten. Hvilket nu end Øiemedet er, saa kan det ikke nægtes, at det er en dristig Forholdsregel, og den almindelige Stemning er meget betænkelig, hvorfor endog flere frygte for, at ved den mindste Anledning vil Landet være given til Priis for et almindeligt Anarchie, der letteligen kunde medføre dets Undergang. Til disse gamle Forviklinger er endnu kommen en ny, der er foranlediget ved General Skryneckis Ansættelse, da nemlig Østerrig og Preussens Gesandter, have forlangt hans øieblikkelige Afskedigelse, da de i modsat Fald vilde forlade Briissel. Kongen har imidlertid nægtet at opfylde deres Forlangende, de ere derpaa og virkelig afreiste, saa at der for Tiden ikke finder nogen diplomatisk Forbindelse Sted mellem disse Lande. - Den Pengekrisis, som Bankens Standsning med Betaling fremkaldte, er endnu ikke ophørt, og flere Handelshuse ere derved komne i Forlegenhed, ligesom og John Cockerill fremdeles understøttes af Regjeringen, for ikke at blive tvungen til at lukke sine Værksteder.
Lolland-Falsters Stifts-Tidende, 1839-02-17
Tydskland. De hannoverske Anliggender ere endnu langt fra ikke tilendebragte, og den lange Tid, der hengaaer forinden man erholder bestemt Vished om hvad Resultat man kan vente af Forbundsdagen, tjener kun til at forøge Partiernes Forbittrelse mod hinanden, og til at fremkalde Uenighed endog i Familierne. Nægtes kan det imidlertid ikke, at Kjærligheden for den ophævede Constitution er langt større end man i Førstningen havde gjort Regning paa, og uagtet alle Regjeringens Bestræbelser for at hindre den fra at udtale sig, skeer dette dog hyppigen, og saaledes har nylig henved 400 ansete Borgere i Osnabrück ved en afsendt Deputation bevidnet den derværende Magistrat deres Tilfredshed med dens Bestræbelser for at opretholde Forfatningen. – Skjøndt man ikke venter sig store Resultater af den nu sammenkaldte Stænderforsamling, seer man dog dens Sammenkomst imøde med Længsel. Om den vil blive fuldtallig er meget tvivlsom, da der endnu ikke er gjort noget Skridt for at vælge Medlemmer istedetfor de, der ere udtraadte. Universitetet i Göttingen, hvis Deputerede ikke har erholdt Regjeringens Tilladelse til at forlade sine Embedsforretninger, har fattet den Beslutning ikke at vælge nogen ny Deputeret. De fleste Forbundsstater vedblive endnu stedse at gjøre deres Contingenter til Forbundsarmeen mobile, skjøndt man overalt i Tydskland nærer den Mening, at det ikke vil komme til Krig med Belgien, men at dette Land vil gribe den første Leilighed, der tilbyder sig, for at trække sig ud af Sagen med Ære.
Lolland-Falsters Stifts-Tidende, 1839-02-17
Tyrkiet. Efterretningen om Mehemed Alis Død har ikke senere bekræftet sig, derimod tales dernu om, at Jbrahim Pascha atter begynder at nære fjendtlige Hensigter mod Sultanen, hvis Armeer skulle befinde sig i en meget ussel Tilstand.
Lolland-Falsters Stifts-Tidende, 1839-02-17
Fædrelandet. Efter Sigende er det for sin smukke Beliggenhed ved Lillebelt bekjendte Snoghøi nylig solgt til Overkrigscommissair v. Riegels, R. af D. Dette som Hovedsamfærselspunktet mellem Fyen og Jylland for Postgangen og Transporten saa vigtige Færgested vil i en virksom og kyndig Eiers Hænder sikkert kunne modtage flere væsentlige Forbedringer til Publikums Gavn og Beqvemmelighed.
Lolland-Falsters Stifts-Tidende, 1839-02-17
Som en Følge af denne Handel vil Krigskommissariatscontoiret for Fyen og Langeland atter blive forlagt til Kongegaarden ved Middelfart. (Hemp. Av.)
Lolland-Falsters Stifts-Tidende, 1839-02-17
Jstedetfor de hidtil fulgte, tildeels paa gammel Vedtægt grundede, Regler for Universitetets Sportelvæsen, har det under 11te Jan. allernaadigst behaget Hs. Maj. Kongen at fastsætte nogle nyere Bestemmelser og de Gebyrer, som for Fremtiden af Vedkommende skulle erlægges ved Jmmatriculation, ved de forskjellige Examina, som afholdes ved Universitetet, ved academiske Promotioner, samt for Udfærdigelsen af Testimonium publicum. ForJmmatriculeringen erlægges saaledes 11 Rbd., ved Philologicum og Philosophicum hver Gang 2 Rbd.; for særskilt Prøve i Mathematik eller i Hebraisk 1 Rbd. 61 s.; ved Embedsexamina 8 Rbd., men ved den forenede medicinsk-chirurgiske 10 Rbd.; ved den, ifølge allerhøieste Resolution af 7de Septbr. 1838, under Universitetet henlagte almindelige Forberedelses=Erammen 6 Rbd.; ved Doctorpromotioner 80 Rbd.; ved Licentiat- og Magisterpromotioner 20 Rbd.; ved Magisterconferents 4 Rbd.; for Udfærdigelsen af Test publ. 12 Rbd. Sølv. (Kbhpst.)¬
Lolland-Falsters Stifts-Tidende, 1839-02-17
J en Generalforsamling, som den 14de dennes har fundet Sted i det asiatiske Compagnie, har Bestyrelsen underrettet Forsamlingen om, at en Pluralitet af Jnterressenter, hvis Andeel i Compagniet beløber sig til langt over 2/3 af det Antal, der efter Octroien udfordres, for at tage en Beslutning angaaende Afstaaelsen af Compagniets Privilegier, nu har erklæret sig for Committeens gjorte Forslag angaaende Afstaaelsen af Compagniets octroierede Rettigheder. (Berl. Av.)
Lolland-Falsters Stifts-Tidende, 1839-02-17
En mærkelig Scene tildrog sig den 4de Febr. paa Fjorden ved Aalborg. En Pudelhund var uheldigviis sluppen i det aabne Vand og blev, medens den arbeidede paa at komme op paa Jsen igjen, attaqueret af en stor Ørn, der strax gav sig heftig ilav med den. Pudelen modstod en Tid, men maatte tilsidst bukke under for sin mægtig Fjende, der slog sine begierlige Kløer og den og saaledes svang sig bort med sit Bytte. Den omtalte Rov fugel, som ellers viser sig sjeldent her, skal oftere lade sig tilsyne paa de længere oppe i Fjorden beliggende Øer, Gjøl og Øland. (Aalb. Av.)J Kiel arbeides paa en Udgave af Das verwirrte Cimbrien, et Haandskrift, som Professor Arve i Kiel skrev i det forrige Aarhundrede, i Anledning af de idelige Stridigheder mellem det kongelige og hertugelige Huus. (Dannevirke.)
Lolland-Falsters Stifts-Tidende, 1839-02-17
Efterhaanden erholder man nu Efterretninger om den ved Oversvømmelse paa forskjellige Steder. anrettede Skade. For Lemvig anslaaes den til 10,000 Rbd.; for Nykjøbing paa Morsøe til 9,582 (alene paa Bygninger), for Løgstøer uden Overdrivelse til 20,000 Rbd.
Lolland-Falsters Stifts-Tidende, 1839-02-17
Fyens Stifts Læseforening tæller nu 232 Medlemmer, hvoraf 7 Damer. Bibliotheket bestaaer af 1519 Bind, og Antallet af de Blade og Tidsskrifter Foreningen holder er 51, hvortil kommer 11, som velvilligen overlades samme til Afbenyttelse.
Lolland-Falsters Stifts-Tidende, 1839-02-17
Ved Hof= og Stadsretsdom er under 4de dennes afsagt Dom i Sagen mod forhenværende Amtsforvalter Liebenberg i Roeskilde, som derved tilpligtes at betale til den kongl. Kasse 27,044 Rbd., til Roeskilde Amts Repartitionsfond 4,352 Rbd., samt til Brandkassen 2000 Rbd., eller i Mangel af Betaling hensættes til Fæstningsarbeide indtil enten de foranførte Summer ere afbetalte eller han ved Døden afgaaer. Endvidere bør han til den kongelige Kasse betale 3,108 Rbd. samt af 28,217. Rbd. til den kongl. Kasse svare 8 pCt. aarlig Rente fra 19de August 1828, og af de øvrige til samme Kasse skyldige 1935 Rbd. 4 pCt. aarlig Rente fra 7de Septbr. 1837 indtil Betaling skeer. (Berl. Av.)
Lolland-Falsters Stifts-Tidende, 1839-02-17
Under 1ste Febr. er det ældre Forbud imod Modtagelsen af udenlandsk Skillemynt ved de kongl. Oppebørsler paany blevet indskjærpet. (S. Bl.)
Lolland-Falsters Stifts-Tidende, 1839-02-17
Hs Maj. Kongen har under 30te Januar d. A. allernaadigst behaget at udnævne Depot- og Sygehuusvagtmester ved det fyenske Regiment lette Dragoner, Christian Frederik Martens, og Depot sergeant ved det fyenske Jnfanteri-Regiment Heinrich Heinsen, til Dannebrogsmænd.
Lolland-Falsters Stifts-Tidende, 1839-02-17
Under 2den Februar d. A. har Hs. MajestæKongen allernaadigst behaget at udnævne Regimentschirurg ved det holsteenske Jnfanterie-Regiment, Friderich Wilhelm Christian Goricke, Ridder af Dannebrogordenen, til Dannebrogsmand.
Lolland-Falsters Stifts-Tidende, 1839-02-17
J Aarhuus Avis læses under Jndsendt Følgende: Dersom der er noget Tegn, som kunde antyde Verdens nærforestaaende Undergang, da maa det være Følgende: "Den danske Bondeven lærer os nemlig, at man, i Mangel af Bedre, kan fodre sine Køer med - Hestepærer. Bondevennen har selv seet Qvæg æde Hestemøg, og omtvivler ingenlunde, at man hertillands maatte kunne frelse meget Qvæg fra at sulte ihiel ved at give det frisk Hestemøg blandet med hvad man ellers kunde undvære. Mon der er nogen Bonde i vort Jylland, som vil gjøre dette væmmelige Forsøg,
Lolland-Falsters Stifts-Tidende, 1839-02-17
Blandet. Det er Skik og Brug, at en Gesandt, ved den første Audients, holder en Tale i sit Lands Sprog, om ogsaa de, der høre paa den, ikke forstaae et Ord deraf. Da Grev Kønigsmark, som svensk Gesandt ved det franske Hof, havde sin Tiltrædelses Audients, blev han stikkende midt i den velindstuderede Tale. Men, uden at genere sig, vedblev han at opremse Fadervor istedetfor, og endelig ovenikjøbet Troesartiklerne paa Svensk, hvorhos han om muligen endnu fordoblede sine dybe Buk og Gesticulationer. Man bemærkede det ikke, hvorimod man hørte til med stor Andagt. At de, der vare i hans Følge havde al Fatning behov, for ikke at bryde ud i høi Latter, kan man vel tænke, da man endnu ikke kan forestille sig denne perorerende Gesandt uden levende Fornøielse.
Lolland-Falsters Stifts-Tidende, 1839-02-17
Den nyeste Aarsberetning fra Foreningen for Havedyrkning og Agerbrug i Coburg indeholder Følgende: Med Hensyn til den af flere iagttagne Forvandling af Havre til Rug, naar nemlig Havren bliver saaet noget seent og tvende Gange afhugget til Grønfoder, hvoraf Følgen er, at en stor Deel af Havrestubbene ikke gaae ud, men overleve Vinteren og paany skyde ud fra Roden næste Foraar og forvandle sig til Rug, da har dette høistmærkværdige Phænomen ikke blot paany bekræftet sig, men man har endogsaa foranstaltet en ny Udsæd, for næste Foraar at kunne forevise og forsende Havrestubbe med vedhængende Rodklump, som vise tydelige Spor af Havrens forrige Aars Vært og hvis nye Halme frembringe det skjønneste Vinterkorn.
Lolland-Falsters Stifts-Tidende, 1839-02-17
Nykjøbings Torvepriser den 16de Februar. Hvede efter Qvalitet fra 7 til 8 Rbd. 26 - 28 Mk. Rug Byg Alt pr. Tønde. Havre.
Lolland-Falsters Stifts-Tidende, 1839-02-17
Hvide Erter – Graae dito
Lolland-Falsters Stifts-Tidende, 1839-02-17
Bekjendtgjørelser. J Sagen anlagt af Percellist Peder Andersen Boesen, af Vesterkippinge, contra Møller Niels Krog i Klintemøllen, betræffende at denne i Fleres Overværelse havde beskyldt Førstnævnte for at have stiaalet et Tørklæde med Varer, er ved Falsters Birks Politierets=Dom af 17de f. M. saaledes kjendt for Ret:
Lolland-Falsters Stifts-Tidende, 1839-02-17
Indklagede Møller Niels Krog bør for Klageren Parcellist Peder Andersen Boesens Tiltale i denne Sag aldeles fri at være. Processens Omkostninger betaler Klageren Jndklagede aldeles skadesløs inden trende Solemærker efter denne Doms lovlige Forkyndelse under Adfærd efter Loven.
Lolland-Falsters Stifts-Tidende, 1839-02-17
Justitiens Ret forbeholdes imod Klageren i Anledning af de under denne Sag fremkomne Oplysninger om at han skal have gjort sig skyldig i Tyverie. Pontoppidan.
Lolland-Falsters Stifts-Tidende, 1839-02-17
Committeen for den Lollands-Falsterske Afdeling af Selskabet til Hesteavlens Fremme, indbyder herved Dhrr. Subskribenter, behageligen at ville møde eller lade møde ved en Generalforsamling, som afholdes Fredagen den 22de dennes paa Gjæstgivergaarden i Saxkjøbing om Formiddagen Kl. 11, hvor der vil blive foretaget Forlodning for Aaret 1838, af følgende Gevinster: 1. En blankbruun Horseplag efter Cigar uden Aftegn, 2 Aar.
Lolland-Falsters Stifts-Tidende, 1839-02-17
2. En Fur Horseplag uden Aftegn efter Claudeslay, 2 Aar. J. En Skimmel Horseplag efter Gaberlunzi, 2 Aar. 4. En Skimmel Horseplag med Blis, efter Gaberlunzi, 1 1/2 Aar 5. Et bruunt Horseføl med liden Stjern, efter Claudeslay, 6. Et bruunt Horsefol, efter Claudeslay, endvidere af 43 Bedækninger ved de her i Stiftet opstaldede Fuldblods= og ædle Hingste. Subskriptionen er aaben indtil den 21de dennes, og modtages af Committeens Medlemmer. Regnskabet for 1838 vil blive fremlagt ved Mødet. Pederstrup den 13de Februari 1839. Reventlow. Wichfeld. Rosenørn. Lehn. Classen. Friis.
Lolland-Falsters Stifts-Tidende, 1839-02-17
For Dhrr. som have subskriberet til Anskaffelsen af og en Fuldblodshingst for Sønderherred, bekjendtgjøres, at der af Committeen er afsluttet Hande om Fuldblodshingsten Palæmon, som eies af et Jnteressentskab i Fyen. Saasnart Transporten over Vandet kan skee uden Risiko, vil han blive modtaget og ført hertil Lolland, for at opstaldes paa Søllestedgaard. De subskriberede Bidrag bedes behageligen indbetalte inden medio Marti til Baron Rosensen Lehn paa Ourebyegaard, som paa Committeens Vegne meddeler Qvittering, der tillig tjener til Beviis for Actieretten. Den 13de Februarii 1839. Rosenørn Lehn. Reventlow. Wilhelm
Lolland-Falsters Stifts-Tidende, 1839-02-17
Tjeneste søges. Et sædeligt ungt Fruentimmer, som har lært at koge, og forstaaer Skrædersyening, taler Tydsk med Dansk; ønsker sig snarest i et Huus, hvor hun kunde tage Deel i alle Fruentimmer=Sysler. Anbefalinger kan forevises og Redactionen giver nærmere Underretning.
Lolland-Falsters Stifts-Tidende, 1839-02-17
Onsdagen den 6te Marts førstkommende, om Eftermiddagen Kl. 3, bliver paa mit Contoir afholdt en Skiftesamlini afgangne Commissionair Ollufsens Fallitbo, hvorved dette Bo agtes optaget til Slutning. Bye og Herredscontoiret i Saxkjøbing den 14de Februar, Ravnkilde. 300 Rbd. ere at erholde tillaans i 11 Juni Termin mod god Sikkerhed i en Jordeiendom, naar man derom henvender sig til Hr. Procurator Tidemand i Nykjøbing. 201 Rbd. 5 s. S. & T. af Gedsøergaards Overformynderies Midler, ere imod lovbefalet Sikkerhed, at erholde tillaans. Gedsøergaard den 15de Februari 1839. Fibiger.
Lolland-Falsters Stifts-Tidende, 1839-02-17
Af Umyndiges Midler kan strax erholdes tillaads 188 Rbd. 1 Mk. 15 1/2 s. fra Grevskabet Christiansædes østre Districts Overformynderie. Christiansæde den 14de Februar 1839. J. M. Artzen. 257 Rbd. 4 Mk. 14 s. tilhørende Wester UlsløvSogns Skolevæsen, kan, imod anordningsmæssig Sikkerhed, erholdes til Laans, naar Vedkommende desangaaende henvende dem til Undertegnede. Bremersvold den 5te Febr. 1839. Jansen Auctioner.
Lolland-Falsters Stifts-Tidende, 1839-02-17
Onsdagen den 6te Marts førstkommende om Formiddagen Kl. 10, bliver det afgangne Madame Bierfreunds Bo tilhørende Huus, Matr. N. 93 Lit. B. paa denne Byes Sønder vestergade, med tilliggende opbuden til Salg ved en eneste Auction, som afholdes paa mit Contoir. Eiendommen bestaaer af et Forhuus paa 4 Fag, et Halvtag paa 3 Fag, Alt Muur- og Bindingsværk med Tegltag, en liden Gaardsplads og Have, og afgiver en beqvem Beboelse, for en Enke eller en liden Familie. Bye og Herredscontoiret i Saxkjøbing den 14de Februar Ravnkilde.
Lolland-Falsters Stifts-Tidende, 1839-02-17
Jfølge Forlig og derefter givet Udlæg bliver Avls- og Arvefæstegaarden Søegaard i Kirkerup Sogn, Leire Herred, 1 1/2 Miil fra Roeskilde og 4 Mile fra Kjøbenhavn, staaende for Hartkorn 24 Tdr. 3 Skpr. 1 Alb., med et Areal af over 250 Tdr. Land, stillet til 3 Auctioner, for til den Høistbydende at bortsælges, hvoraf de to første afholdes paa Undertegnedes Comptoir her i Roeskilde, den 3die paa Søgaard, og ere berammede til: Onsdagen den 27de Februar. førstkommende, Onsdagen den 13de Marts, hver Dags Formiddag Onsdagen den 27de Marts Kl. 11. Med Eiendommen følger Besætning af 8 Heste, 40 Qvæg hoveder, Jnventarium, Avls- og Meieri-Redskaber, m.v., den i Jorderne nedlagte Vintersæd og Foder. Jorderne ere som bekjendt, af de fortrinligste i Landet. Til Gaarden er Jagt, Fiskeri og Rørskjær. Conditionerne, hvorefter 17000 Rbd. kunne blive indestaaende i Eiendommen, ligge til Eftersyn paa Hr. Justitsraad, Høiesterets-Advocat Salicaths Comptoir i Kjøbenhavn, Kongens Nytorv No. 270 og hos Procurator Sørensen i Roeskilde. Denne Bekjendtgjørelse tjener til Efterretning for Panthaverne efter Pl. 22de April 1817. Leire Herreds Comptoir i Roeskilde, den 27de Jan. 1829. C. A. de Coninck.
Lolland-Falsters Stifts-Tidende, 1839-02-17
Jndkaldelse.
Lolland-Falsters Stifts-Tidende, 1839-02-17
Ved Proclama af Dags Dato, som vil blive læst inden vedkommende Retter, ere Alle og Enhver som maatte have noget at fordre i Stervboet efter afgangne Madame Bierfreund, og tidligere afdøde Mand Toldbetjent Bierfreund heri Byen, indkaldte med 12 Ugers Varsel til for undertegnede Skifteforvalter at anmelde og beviisliggjøre deres Fordringer. Ligeledes ere bemeldte 2de Afdødes Arvinger, indkaldte med Aar og Dags Varsel, til at legitimere deres Arveret, og varetage deres Tarv under Boets Behandling. Hvilket herved yderligere bekiendtgjøres. Bye og Herredscontoiret i Saxkjøbing, den 14de Februar. Ravnkilde. Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing,
Lolland-Falsters Stifts-Tidende, 1839-02-19
Lollands- , Falsters Stifts vende. Tirsdagen den 19 Februar. No 21.
Lolland-Falsters Stifts-Tidende, 1839-02-19
Udenlandske Nyheder. England. Endelig har den for sit Phlegma saa ofte bespottede Colonialminister Lord Glenelg taget sin Afskeed, og er, som hans Modstandere udtrykke sig, sat i Hvilestand. Mærkeligt er det, at denne Afsked er indtruffen paa samme Tid, som Publicum er bleven bekjendt med enkelte Deele af Lord Durhams Broschure, der i høi Grad har spændt hele Publicums Forventning. Som Lord Glenelgs Efterfølger nævner man Lord Normanby, der hidtil har været Vicekonge i Jrland og ved sin Bestyrelse der gjort sig meget fortjent. Ligeledes taler man om at Lord Morpeth vil indtræde i Cabinettet. Foruden den almindelige Opmærksomhed, som er henvendt paa Ministeriet, da man mener, at dette forestaaer endnu flere Forandringer, er det ene Lord Durhams ovennævnte Broschure over Forholdene i Canada, der beskjæftiger Journalerne, uagtet hele Broschuren endnu ikke er publiceret.
Lolland-Falsters Stifts-Tidende, 1839-02-19
Frankrig. Ministrene vedblive endnu stedse at arbeide paa gjennem Embedsmændene at sikkre sig et heldigt Udfald af Valgene, hvorfor og enhver, der ikke lover ubetinget Lydighed, strax afskediges, og da tillige de, der have stemt mod Ministrene, maae deele samme Skjæbne, saa er naturligviis mange Forandringer foregaaede. Særdeles megen Opsigt har det vakt, at Ministrene ligeledes have afskediget deres gamle Ven Persil, fordi han stemte med Coalitionen og man paastaaer, at flere lignende Afskedigelser skulde endnu følge, dersom ikke en høiere Villie (Kongen) havde modsat sig. Medens saaledes Ministrene baade søge at hævne sig paa deres politiske Modstandere og at erhverve nye Bundsforvante, er heller ikke Coalitionen uvirksom, men gjør gjentagende opmærksom paa, at dersom Folket ikke med Kraft modsætter sig denne ministerielle Valg-Terrorisme vil det i Fremtiden aldeles intet have at betyde med den constitutionelle Frihed i Frankrig. - Regjeringen har nu faaet Efterretninger og Kampen mellem Mexicanerne og Franskmændene ved Vera-Cruz, men det synes efter denne just ikke som Franskmændene have nogen egentlig Seir at glæde sig over; thi Byen er endnu forbleven i Mexicanernes Besiddelse. Den franske Admiral Bau din melder rigtignok i sin Rapport, at Hensigten med Angrebet ene var at afvæbne Byen, hvilket Øiemed og skal være opnaaet, da samtlige Kanoner ere fornaglede. Fra den paa Nordgrændsen, opstillede Armee, har Regjeringen faaet meget foruroligende Depescher, hvis Jndhold den dog søger at skjule, og man gjætter derfor paa allehaande Ting; dog synes det rimeligst at Armeen er villig til at kjæmpe mod Belgierne, hvorimod den gjerne drog i Kamp mod Preusserne, og det vil derfor falde Regjeringen meget vanskeligt at styre Armeen, dersom Belgierne virkelig gjøre Modstand.